wannaphong/clean_thaiwikipedia huggingface dataset:
# สหพันธ์วอลเลย์บอลแอลจีเรีย
สหพันธ์วอลเลย์บอลแอลจีเรีย (FAVB; لاتحادية الجزائرية للكرة الطائرة) เป็นหน่วยงานกำกับดูแลวอลเลย์บอลในประเทศแอลจีเรียตั้งแต่ พ.ศ. 2505

 ประวัติศาสตร์ 
สหพันธ์แอลจีเรียได้รับการยอมรับจากสหพันธ์วอลเลย์บอลระหว่างประเทศ ตั้งแต่ พ.ศ. 2505 และเป็นสมาชิกของสมาพันธ์วอลเลย์บอลแอฟริกา
# สหพันธ์วอลเลย์บอลอียิปต์
สหพันธ์วอลเลย์บอลอียิปต์  เป็นหน่วยงานกำกับดูแลวอลเลย์บอลในประเทศอียิปต์และรับผิดชอบการบริหารทีมวอลเลย์บอลแห่งชาติอียิปต์ (ทั้งชายและหญิง) สำนักงานตั้งอยู่ในนัสร์ ซิตี้ กรุงไคโร
# สหพันธ์วอลเลย์บอลลิเบีย
สหพันธ์วอลเลย์บอลลิเบีย (; LVBF) เป็นองค์กรปกครองของวอลเลย์บอลในประเทศลิเบีย ก่อตั้งขึ้นใน พ.ศ. 2507 ร่วมกับ สมาพันธ์วอลเลย์บอลแอฟริกา (CAVB) ใน พ.ศ. 2511 และกับสมาคมวอลเลย์บอลอาหรับ (AVA) ใน พ.ศ. 2518
# วอลเลย์บอลแอฟริกาใต้
วอลเลย์บอลแอฟริกาใต้ (VSA) เป็นองค์กรปกครองที่กำกับดูแลกีฬาวอลเลย์บอลในประเทศแอฟริกาใต้และรับผิดชอบการบริหารทีมวอลเลย์บอลแห่งชาติของแอฟริกาใต้ (ทั้งชายและหญิง) วอลเลย์บอลแอฟริกาใต้เป็นสมาชิกของสหพันธ์วอลเลย์บอลระหว่างประเทศและ สมาพันธ์วอลเลย์บอลแอฟริกา ตั้งแต่ ค.ศ. 1992 สำนักงานตั้งอยู่ในโจฮันเนสเบิร์กและประธานคือ แอนโธนี่ โมโคเอน่าFIVB National Federation – RSA Volleyball South Africa (VSA), fivb.org, accessed 16 September 2017 องค์กรจัดการเลือกตั้งประธานทุก 4 ปี การเลือกตั้งครั้งต่อไปจะมีขึ้นใน พ.ศ. 2567
# สหพันธ์วอลเลย์บอลโมร็อกโก
สหพันธ์วอลเลย์บอลแห่งโมร็อกโก (FRMVB) เป็นหน่วยงานกำกับดูแลกีฬาวอลเลย์บอลในประเทศโมร็อกโกตั้งแต่ พ.ศ. 2498

 ประวัติศาสตร์ 
สหพันธ์โมร็อกโกได้รับการยอมรับจากสหพันธ์วอลเลย์บอลระหว่างประเทศ ใน ค.ศ. 1955 และเป็นสมาชิกของสมาพันธ์วอลเลย์บอลแอฟริกา
สหพันธ์วอลเลย์บอลแห่งโมร็อกโกจัดกิการแข่งขันวอลเลย์บอลทั้งหมดในประเทศโมร็อกโกสำหรับทั้งชายและหญิง ตลอดจนวอลเลย์บอลชายหาดสำหรับทั้งสองเพศ
# แม่น้ำประแสร์
แม่น้ำประแสร์ เดิมชื่อ แม่น้ำแกลง เป็นแม่น้ำสายสำคัญสายหนึ่งของจังหวัดระยอง มีต้นกำเนิดจากบริเวณเขาช่องลมในเขตอำเภอบ่อทอง จังหวัดชลบุรี ไหลไปทางทิศตะวันตกเฉียงเหนือแล้ววกลงทิศใต้ จากนั้นไหลเป็นเส้นแบ่งเขตอำเภอบ่อทองกับอำเภอหนองใหญ่ก่อนเข้าเขตจังหวัดระยอง ผ่านอำเภอวังจันทร์ ไหลเป็นเส้นแบ่งเขตอำเภอวังจันทร์กับอำเภอแกลง ผ่านอำเภอแกลง แล้วไหลลงสู่อ่าวไทยที่ปากน้ำประแสร์ (ปากน้ำกระแส) มีความยาวประมาณ 117 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ 4. กรุงเทพฯ : สำนักงานราชบัณฑิตยสภา, 2560. มีชื่อเรียกเป็นตอน ๆ ตั้งแต่ต้นน้ำคือ คลองประแสร์ คลองกระแส คลองวังรี (บางตอน) คลองใหญ่ คลองประแสร์ คลองสะพานดำ คลองสามย่าน และแม่น้ำประแสร์ บริเวณใกล้กับปากแม่น้ำมีสะพานประแสสินทอดข้าม มีความยาว 2,090 เมตร

ชื่อแม่น้ำ "ประแสร์" บ้างว่าเพี้ยนมาจากคำว่า กระแส ซึ่งหมายถึงกระแสน้ำจืดที่ไหลมาปะทะน้ำเค็มที่ปากแม่น้ำ แต่บ้างก็ว่าเพี้ยนมาจากคำในภาษาชองว่า  ซึ่งแปลว่า "ป่านา" คือป่าที่ถางแล้วและใช้ปลูกข้าว

ชุมชนปากน้ำประแสร์มีความเป็นเมืองมาตั้งแต่สมัยอยุธยา ในสมัยนั้นได้ส่งส่วยเป็นของป่าและผลผลิตหัตถกรรมให้แก่เมืองหลวง บริเวณใกล้กับชุมชนยังเป็นเส้นทางการเดินทัพตลอดจนเป็นที่พักทัพของพระยาตาก ในปัจจุบันบริเวณปากน้ำประแสร์เป็นที่ตั้งของหมู่บ้านชาวประมง ฝั่งขวามีวัดสมมติเทพฐาปนาราม (วัดแหลมสน) ซึ่งมีเจดีย์เก่าแก่สร้างขึ้นเมื่อ พ.ศ. 2416 และมีหาดแหลมสนเป็นหาดทรายที่ยื่นออกไปคล้ายแหลม ส่วนฝั่งซ้ายเป็นบ้านตลาดประแสร์ซึ่งเป็นชุมชนใหญ่ มีบ้านเรือนหนาแน่น และมีเรือรบหลวงประแสซึ่งเทศบาลตำบลปากน้ำประแสขอรับมาตั้งเป็นอนุสรณ์ที่หาดประแสร์ใน พ.ศ. 2546 ประชากรที่อาศัยในชุมชนมีทั้งชาวไทยและชาวจีน ชุมชนมีประเพณีลอยกระทง และยังมีประเพณีทอดผ้าป่ากลางน้ำซึ่งมีความสำคัญและมีความแปลกตากว่าพื้นที่อื่น โดยเป็นประเพณีที่มีมานานกว่า 100 ปีแต่หายไปช่วงหนึ่ง จนกระทั่งได้รับการฟื้นฟูขึ้นมาอีกครั้งตั้งแต่ พ.ศ. 2540
# สหพันธ์วอลเลย์บอลตูนิเซีย
สหพันธ์วอลเลย์บอลตูนิเซีย  (FTVB)  เป็นองค์กรปกครองที่กำหับดูแลกีฬาวอลเลย์บอลในประเทศตูนิเซียตั้งแต่ พ.ศ. 2499 สหพันธ์เป็นสมาชิกของสมาคมวอลเลย์บอลอาหรับ สมาพันธ์วอลเลย์บอลเมดิเตอร์เรเนียน สมาพันธ์วอลเลย์บอลแอฟริกา (CAVB) และสหพันธ์วอลเลย์บอลระหว่างประเทศ (FIVB) ประธานของสหพันธ์วอลเลย์บอลตูนิเซียคือ โมเซ่น เบ็น ตาลับ
# วัดสว่างอารมณ์ (อำเภอด่านขุนทด)
วัดสว่างอารมณ์ หรือ วัดบ้านจั่น สร้างขึ้นเมื่อปี พ.ศ. 2430 เป็นวัดราษฎร์ สังกัดมหานิกาย ตั้งอยู่ที่บ้านจั่น หมู่ที่ 3 ตำบลด่านขุนทด อำเภอด่านขุนทด จังหวัดนครราชสีมา

ต่อมาเมื่อวันที่ 13 พฤษภาคม พ.ศ. 2528 จึงได้รับพระราชทานวิสุงคามสีมา

ภายในบริเวณวัดยังเป็นที่ตั้งของโรงเรียนประถมขยายโอกาสชื่อ โรงเรียนบ้านจั่นโคกรักษ์

 อาคารเสนาสนะ 
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปณสถาน
# สมาคมวิชาชีพครูสอนดำน้ำ
สมาคมวิชาชีพครูสอนดำน้ำ (, อักษรย่อ: PADI) หรือแพดี/พาดี เป็นองค์กรเอกชนระหว่างประเทศ ตั้งที่รัฐแคลิฟอร์เนีย สหรัฐ เพื่อส่งเสริมและให้การศึกษาด้านกิจกรรมดำน้ำเพื่อสันทนาการ ทั้งการดำน้ำลึก การดำน้ำตัวเปล่า และการดำน้ำที่ผิวน้ำ ตั้งเมื่อ พ.ศ. 2509 โดยจอห์น โครนิน อดีตครูสอนดำน้ำสังกัดสมาคมครูสอนดำน้ำแห่งชาติ และราล์ฟ เอริกสัน สมาคมวิชาชีพครูสอนดำน้ำถูกจัดตั้งขึ้นเพื่อปรับให้การฝึกสอนดำน้ำจากที่เคยฝึกสอนเป็นหลักสูตรใหญ่หลักสูตรเดียวกลายเป็นชุดวิชาต่าง ๆ 

ตั้งแต่ก่อตั้ง สมาคมฯ ได้ให้ใบรับรองอนุญาตให้ดำน้ำได้ 29 ล้านใบ โดยส่วนมากผู้ได้รับรองจะมีอายุระหว่าง 30-39 ปีPADI Global Statistics

ปัจจุบันสมาคมวิชาชีพครูสอนดำน้ำ เป็นบริษัทจำกัด ถือหุ้นโดยกิจการร่วมค้าแมนดารินฟิช ซึ่งเป็นกิจการร่วมค้าของบริษัทอัลตัสพาร์เนอส์และฟลอรัก 

หลักสูตรการศึกษา
เช่นเดียวกับสมาคมวิชาชีพดำน้ำแห่งอื่น สมาคมวิชาชีพครูสอนดำน้ำ ให้การศึกษาในหลักสูตรต่าง ๆ อาทิ
 หลักสูตรไม่มีบัตรรับรอง 
 การดำน้ำขั้นแนะนำ หรือ Discover Scuba Diving เป็นการให้นักดำน้ำที่มีเวลาน้อย ไม่มีประสบการณ์ หรือมีข้อจำกัดได้รับการฝึกศึกษาและดำน้ำภายใต้การดูแลของครูหรือผู้ช่วยครู (บางครั้ง มัคคุเทศก์ดำน้ำที่ได้รับการฝึกหรือควบคุม สามารถดูแลนักดำน้ำในขั้นนี้ด้วยก็ได้) โดยจะไม่ได้บัตรรับรองแต่จะได้ประกาศนียบัตรแทน
 หลักสูตรมีบัตรรับรอง 
 การดำน้ำขั้นต้น หรือ Open Water Diver เป็นการฝึกศึกษานักดำน้ำสกูบาขั้นต้นให้สามารถดำน้ำกับคู่ซึ่งมีประสบการณ์ระดับเทียบเท่ากันหรือดีกว่าในระดับความลึกไม่เกิน 18 เมตร โดยต้องมีอายุตั้งแต่ 15 ปีขึ้นไป หากมีอายุระหว่าง 10-14 ปี จะได้บัตรรับรองระดับรุ่นเยาว์ ซึ่งจำกัดว่าต้องดำน้ำลึกไม่เกิน 12 เมตร กับครู ผู้ช่วยครู หรือผู้ปกครอง (Age 10 to 14) และหากมีข้อจำกัดไม่สามารถเรียนครบหลักสูตร อาจจะเรียนเพียง Scuba Diver ซึ่ง
 การดำน้ำขั้นเสริมประสบการณ์ หรือ Advanced Open Water Diver ประกอบด้วยการดำน้ำลึกกว่า 18 เมตรแต่ไม่เกิน 30 เมตร การใช้เข็มทิศใต้น้ำ และการฝึกดำน้ำขั้นสูงแบบต่าง ๆ อาทิ เรือจม
 การกู้ภัยในการดำน้ำ หรือ Rescue Diver ประกอบด้วยการฝึกให้สามารถช่วยชีวิตนักดำน้ำทั้งตนเองและผู้อื่น ตลอดจนปฐมพยาบาลที่จำเป็น

เมื่อฝึกศึกษาหลักสูตรในหมวดนี้จนครบ และศึกษาวิชาเลือกอีก 5 วิชา ประกอบกับการดำน้ำครบ 50 ครั้ง จะได้รับประกาศนียบัตรมาสเตอร์สกูบาไดฟ์เวอร์ หรือนักดำน้ำสมัครเล่นขั้นสูง

 หลักสูตรเพื่ออาชีพ 
ในหมวดนี้ เป็นหลักสูตรเพื่ออาชีพซึ่งจะมีการแบ่งเป็นชั้น ๆ เช่นเดียวกับสมาคมวิชาชีพดำน้ำแห่งอื่น ดังนี้

 มัคคุเทศก์ดำน้ำ หรือไดฟ์มาสเตอร์ (Divemaster)
 ผู้ช่วยครู (Assistant Instructor)
 ครูดำน้ำระดับต้น (Open Water Scuba Instructor)
 ครูดำน้ำหลักสูตรพิเศษ (Specialty Instructor)
 ครูดำน้ำระดับกลาง (Master Scuba Diver Trainer)
 ครูฝึกผู้ช่วยครู (IDC Staff Instructor)
 ครูดำน้ำระดับสูง (Master Instructor)
 ผู้อำนวยการหลักสูตร (Course Director)
# วัดถนนหักน้อย
วัดถนนหักน้อย หรือ วัดถนนหักน้อยดอนกลอย สร้างขึ้นเมื่อปี พ.ศ. 2450 เป็นวัดราษฎร์ สังกัดมหานิกาย โดยมีพระครูสังฆพงษ์พิสุทธิ์ เจ้าอาวาสรูปแรก ร่วมกับชาวบ้านถนนหักน้อยดอนกลอยสร้างขึ้น ตั้งอยู่ที่บ้านจั่น หมู่ที่ 3 ตำบลด่านขุนทด อำเภอด่านขุนทด จังหวัดนครราชสีมา

ต่อมาในปี พ.ศ. 2465 ได้เริ่มก่อสร้างอุโบสถ และได้รับพระราชทานวิสุงคามสีมาเมื่อปี พ.ศ. 2468

 ลำดับเจ้าอาวาส 
 ลำดับที่ เจ้าอาวาส ปี 1  พระครูสังฆพงษ์พิสุทธิ์                     พ.ศ. 2450-2465  2  พระครูวิจารณ์ยติกิจ                       พ.ศ. 2465-2512 3  พระคง จนฺทสโร                        พ.ศ. 2512-2520 4  พระคง ทีปงฺกโร                         พ.ศ. 2520-2529 5  พระสมาน อริยวํโส                     พ.ศ. 2529-2535   6  พระเหลือ ฐานิสฺสโร                       พ.ศ. 2535- เจ้าอาวาสรูปปัจจุบัน

 อาคารเสนาสนะ 
ประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
# วัดสวนพริกไทย
วัดสวนพริกไทย สร้างขึ้นเมื่อปี พ.ศ. 2382 เป็นวัดราษฎร์ สังกัดมหานิกาย เดิมชื่อ วัดบ้านโคก และต่อมาได้เปลี่ยนวัดมาเป็น วัดสวนพริกไทย ในภายหลัง ตั้งอยู่ที่บ้านสวนพริกไทย ตำบลในเมือง อำเภอเมืองนครราชสีมา จังหวัดนครราชสีมา

ต่อมาเมื่อวันที่ 24 กุมภาพันธ์ พ.ศ. 2498 จึงได้รับพระราชทานวิสุงคามสีมา

 ลำดับเจ้าอาวาสที่ปรากฏชื่อชัดเจน 
 ลำดับที่ เจ้าอาวาส ปี 1  พระขำ                    2  พระอินทร์                   3  พระพึง            4  พระเข็ม                5  พระพวง                  6  พระภู            7  พระเเก้ว                    8  พระโคน                   9  พระโต            10  พระอธิการทวี รตนวณฺโณ                    พ.ศ. 2519-2527 11  พระอธิการสมพงษ์ จนฺทสาโร                  พ.ศ. 2527 12  พระครูจันทสุธรรมมาภรณ์           เจ้าอาวาสรูปปัจจุบัน
# สกูบาสกูส์อินเตอร์เนชันแนล
สกูบาสกูส์อินเตอร์เนชันแนล (เป็นองค์กรเอกชนระหว่างประเทศ ตั้งที่เมืองฟอร์ตคอลลินส์ รัฐโคโลราโด สหรัฐ เพื่อส่งเสริมและให้การศึกษาด้านกิจกรรมดำน้ำเพื่อสันทนาการ ทั้งการดำน้ำลึก การดำน้ำตัวเปล่า และการดำน้ำที่ผิวน้ำ ตั้งเมื่อ พ.ศ. 2513 โดยรอเบิร์ต คลาร์ก ตั้งแต่วันที่ 1 มกราคม พ.ศ. 2557 สกูบาสกูส์อินเตอร์เนชันแนลเป็นบริษัทจำกัดถือหุ้นโดยบริษัทเฮด ซึ่งถือหุ้นบริษัทมาเรส ผู้ผลิตอุปกรณ์ดำน้ำ

สกูบาสกูส์อินเตอร์เนชันแนล เป็นองค์กรสอนดำน้ำเพียงองค์กรเดียวที่อนุญาตให้ผู้เรียนเรียนภาคทฤษฎีได้โดยไม่เสียค่าใช้จ่ายผ่านแอปพลิเคชันขององค์กรเอง (ส่วนองค์กรอื่นมักจะต้องเสียค่าใช้จ่ายเพิ่ม)MY SSI

 หลักสูตรการศึกษา 
เอสเอสไอให้การศึกษาการดำน้ำ ตั้งแต่เริ่มต้นไปจนกระทั่งถึงครูสอนดำน้ำ โดยทั่วไปหลักสูตรจะมีความคล้ายคลึงกับของสมาคมวิชาชีพครูสอนดำน้ำหรือพาดี แต่มีความเข้มข้นกว่า ต้องมีการบันทึกการดำน้ำและระยะเวลาดำน้ำเป็นไปตามที่กำหนด นอกจากนี้ หลักสูตรบางหลักสูตรของเอสเอสไอจะให้ทันทีเมื่อครบข้อกำหนดแล้ว ในขณะที่พาดีหรือองค์กรอื่นจะต้องมีการขอรับและเสียค่าใช้จ่ายตามที่กำหนด

 หลักสูตรสมัครเล่นหรือหลักสูตรเบื้องต้น 
 นักดำน้ำขั้นแนะนำ (Try Dive) เป็นการฝึกศึกษาผู้ที่ไม่มีเวลา ไม่มีประสบการณ์ หรือยังไม่มั่นใจให้รู้จักหลักทฤษฎีและปฏิบัติของการดำน้ำ และนำออกไปดำน้ำไม่เกิน 12 เมตร
 นักดำน้ำสมัครเล่นขั้นต้น (Open Water Diver) เป็นการฝึกศึกษาให้นักดำน้ำสามารถดำน้ำกับคู่ดำทีมีระดับเดียวกันได้ไม่เกิน 18 เมตร
 นักดำน้ำสมัครเล่นขั้นกลางเพื่อการผจญภัย (Advance Adventurer) ประกอบด้วยการฝึกดำน้ำ 5 ครั้ง และศึกษาทฤษฎีเกี่ยวกับการดำน้ำเพื่อการผจญภัย เทียบได้กับ Advanced Open Water Diver ของสมาคมวิชาชีพครูสอนดำน้ำ
 นักดำน้ำเฉพาะทางระดับต้น (Specialty Diver) ให้อัตโนมัติเมื่อบันทึกการดำน้ำได้ 12 ครั้ง และศึกษาหลักสูตรเฉพาะ 2 หลักสูตร
 นักดำน้ำเฉพาะทางระดับสูง (Advanced Open Water Diver) ให้อัตโนมัติเมื่อบันทึกการดำน้ำได้ 24 ครั้ง และศึกษาหลักสูตรเฉพาะ 4 หลักสูตร
 ผู้ช่วยเหลือนักดำน้ำ
 นักดำน้ำสมัครเล่นขั้นสูง (Master Scuba Diver) ให้อัตโนมัติเมื่อบันทึกการดำน้ำได้ 50 ครั้ง ศึกษาหลักสูตรผู้ช่วยเหลือนักดำน้ำ และศึกษาหลักสูตรเฉพาะ 4 หลักสูตร
 หลักสูตรเพื่ออาชีพ 
 มัคคุเทศก์ดำน้ำขั้นต้น หรือไดฟ์ไกด์ (Dive Guide) ต้องสำเร็จการดำน้ำแบบใช้เข็มทิศ การดำน้ำกลางคืน/น้ำขุ่น และการช่วยชีวิตนักดำน้ำ นอกจากนี้ ต้องบันทึกการดำน้ำมาแล้วไม่น้อยกว่า 40 ครั้ง รวม 25 ชั่วโมง เมื่อจบหลักสูตร ต้องบันทึกการดำน้ำได้ 50 ครั้ง รวม 32 ชั่วโมง
 มัคคุเทศก์ดำน้ำขั้นสูง หรือไดฟ์มาสเตอร์ (Divemaster) ต้องสำเร็จมัคคุเทศก์ดำน้ำขั้นต้น วิทยาศาสตร์ใต้น้ำ และบันทึกการดำน้ำมาแล้ว 60 ครั้ง รวม 40 ชั่วโมง
 ผู้ช่วยครู (Assistant Instructor)
 ครูผู้สอนระดับต้น (Open Water Instructor) สอนได้ถึงระดับมัคคุเทศก์ดำน้ำขั้นต้น
 ครูผู้สอนระดับกลาง (Advanced Open Water Instructor)
 ครูผู้ฝึกมัคคุเทก์ดำน้ำ (Divemaster Instructor)
 ครูผู้ฝึกผู้ช่วยครู (Assistant Instructor Trainer)
 ครูผู้ฝึกสอนระดับสูง (Master Instructor)
 ครูผู้ฝึกครูฝึก (Instructor Trainer)
 ครูผู้ประเมินครูฝึก (Instructor Certifier)
 ดูเพิ่ม 
 สมาคมครูสอนดำน้ำแห่งชาติ
 สมาคมวิชาชีพครูสอนดำน้ำ
 อ้างอิง
# สถาบันศิลปะและวิทยาการภาพยนตร์
สถาบันศิลปะและวิทยาการภาพยนตร์  หรือมักเรียกแบบสั้น ๆ ว่า ดิอะแคเดมี (the Academy) เป็นองค์การวิชาชีพกิตติมศักดิ์โดยมีเป้าหมายเพื่อความก้าวหน้าทางศิลปะและวิทยาการของภาพยนตร์ การบริหารจัดการองค์การและนโยบายทั่วไปนั้น ดูแลโดยคณะกรรมการผู้ว่าการซึ่งรวมถึงตัวแทนจากสาขางานแต่ละสาขา 

คาดการณ์ว่า ณ เดือนเมษายน 2020 องค์การจะมีด้วยผู้เชี่ยวชาญด้านภาพยนตร์ประมาณ 9,921 คน ดิอะแคเดมีเป็นองค์การระดับนานาชาติที่เปิดรับสมาชิกสำหรับผู้สร้างภาพยนตร์ที่มีคุณสมบัติเหมาะสมจากทั่วโลก

ดิอะแคเดมีเป็นที่รู้จักทั่วโลกในฐานะผู้จัดรางวัลประจำปีอย่าง อะแคเดมีอะวอดส์ หรือเป็นที่รู้จักกันในชื่อ "รางวัลออสการ์"^ Pond, Steve (February 19, 2013). "AMPAS Drops '85th Academy Awards' – Now It's Just 'The Oscars'" . The Wrap. Retrieved February 22, 2013.

นอกจากนี้ ดิอะแคเดมียังจัดงาน กอเวิร์นเนอส์อะวอดส์ทุกปี เป็นรางวัลความสำเร็จตลอดกาลในอาชีพภาพยนตร์ มอบรางวัลทางวิทยาศาสตร์และเทคนิคทุกปี มอบรางวัล สติวเดนต์อะแคเดมีอะวอดส์ ให้กับผู้สร้างภาพยนตร์ในระดับปริญญาตรีและระดับบัณฑิตศึกษาทุกปี มอบรางวัล นิโคลล์เฟลโลวชิปส์ สูงสุดห้าทุนในการเขียนบทเป็นประจำทุกปี และดำเนินงานห้องสมุด มาร์กาเร็ต เฮอร์ริก (ที่ ศูนย์การศึกษาภาพยนตร์แฟร์แบงก์) ในเบเวอร์ลีฮิลส์ แคลิฟอร์เนีย และ ศูนย์การศึกษาภาพยนตร์พิกฟอร์ด ในฮอลลีวูด ลอสแองเจลิส รวมถึง พิพิธภัณฑ์ภาพยนตร์อะแคเดมีในลอสแองเจลิสเมื่อปี 2021
# โบราน คูซุม
โบราน คูซุม (เกิด 1 ตุลาคม พ.ศ. 2535) เป็นนักแสดงชาวตุรกี เขาสำเร็จการศึกษาจากคณะการละครแห่งมหาวิทยาลัยการดนตรีแห่งรัฐอิสตันบูลใน พ.ศ. 2558 คูซุมศึกษาสาขาเศรษฐศาสตร์ที่มหาวิทยาลัยอังการา กาซี เป็นเวลาหนึ่งปี แต่เลิกเรียน โบรา คูซุม พ่อของเขาเป็นรองผู้จัดการโรงละครแห่งรัฐอังการา แม่ของเขา ฟาตมา เซฮรา สำเร็จการศึกษาด้านวิจิตรศิลป์

 ผลงานการแสดง 
 ภาพยนตร์ 
 ปี ค.ศ. ภาพยนตร์ บทบาท หมายเหตุ 2017 ซินกอซ เรไก: การกลับมาของตำนาน คูนีย์ต  บทบาทสนับสนุน 2020 เราคือสิ่งนี้  เอ็มราห์  บทบาทนำ 2022 ดูมออฟเลิฟ  ยูเฟรตีส์  บทบาทนำ 2022 ฮาไซน์  โมเสส  บทบาทนำ  มึนเมาด้วยความรัก มูฮัมหมัดที่ 2 แห่งควารัซม์  บทบาทนำ
# ฮารูกะ ฟูกูฮาระ
ฮารูกะ ฟูกูฮาระ (เกิด 28 สิงหาคม ค.ศ. 1998) เป็นนักแสดงหญิง, นักร้อง และนักเดินแบบชาวญี่ปุ่น จากจังหวัดไซตามะ ตั้งแต่ ค.ศ. 2009 ถึง ค.ศ. 2012 เธอทำหน้าที่เป็นผู้ดำเนินรายการ คุกกิงไอดอล! ไอ! มาย! มาอิง แสดงเป็นตัวละคร มาอิง ฮิอิรางิ ออกอากาศทางเอ็นเอชเค หลังรายการจบลง ฟูกูฮาระได้แสดงในละครโทรทัศน์และภาพยนตร์หลายเรื่อง เช่น อรุณสวัสดิ์ส่งรักมาทักทาย, ฟูตาริโมโนล็อก, โคเอะเกิร์ล! และ หนุ่มกาแฟและสาววานิลลา ในผลงานอนิเมชัน เธอให้เสียงแก่ ฮิมาริ อาริซูงาวะ ใน คิระคิระ พรีเคียว อะลาโหมด

ใน ค.ศ. 2012 ฟูกูฮาระได้รับรางวัลชนะเลิศในการออดิชันครั้งที่ 20 จากผู้เข้าแข่งขัน 9,000 คน สำหรับนิตยสารแฟชันวัยรุ่น พิจิเลมง Since then, she has worked as a model for the magazine. ในวันที่ 13 กุมภาพันธ์ ค.ศ. 2013 เธอได้ปล่อยซิงเกิลที่ 5 "นาเมโกะโนะอูตะ" (なめこのうた, Nameko no Uta) มิวสิกวิดีโอซึ่งเผยแพร่ก่อนการปล่อยซิงเกิลมีผู้เข้าชมบนยูทูบกว่า 6.8 ล้านครั้ง ณ วันที่ 7 กุมภาพันธ์

ฟูกูฮาระนำแสดงในละครโทรทัศน์ครั้งแรกเรื่อง โคเอะ เกิร์ล ใน ค.ศ. 2018 โดยร่วมผลิตเพลงปิดของละครโทรทัศน์ร่วมกันกับ ฮารูกะ โทมัตสึ ในเดือนตุลาคม ค.ศ. 2022 เธอได้นำแสดงใน อาซาโดระ ของเอ็นเอชเค เรื่อง ไมอางาเระ! จากผู้เข้ารับการคัดตัว 2,545 คน
# เครือข่ายข่าวอนิเมะ
เครือข่ายข่าวอนิเมะ (ย่อ: ANN) เป็นเว็บไซต์ข่าวที่รายงานเกี่ยวกับสถานะของอนิเมะ, มังงะ, วิดีโอเกม, เพลงยอดนิยมของญี่ปุ่น รวมถึงวัฒนธรรม ที่เกี่ยวข้องในอเมริกาเหนือ, ออสเตรเลีย, เอเชียตะวันออกเฉียงใต้ และญี่ปุ่น เว็บไซต์ข่าวที่นำเสนอข้อมูล และเนื้อหา ฟอรั่มที่ผู้อ่านสามารถพูดคุยเกี่ยวกับปัญหาหรือเหตุการณ์ปัจจุบัน อีกทั้งยังเป็นสารานุกรมที่มีข้อมูลของอนิเมะและมังงะมากมาย พร้อมกับข้อมูลที่เกี่ยวกับทีมงาน, นักแสดง, ธีมเพลง, เรื่องสรุป และการจัดอันดับของผู้ใช้
# ไมอางาเระ!
ไมอางาเระ! หรือ สู้สุดใจ บินไปสู่ฝัน  เป็นละครโทรทัศน์ญี่ปุ่นและ อาซาโดระ ลำดับที่ 107 ของเอ็นเอชเค ออกอากาศตั้งแต่วันที่ 3 ตุลาคม ค.ศ. 2022 นำแสดงโดย ฮารูกะ ฟูกูฮาระ แสดงเป็น ไม อิวากูระ ผู้ใฝ่ฝันจะเป็นนักบินแต่กลับถูกอุปสรรคต่าง ๆ ขัดขวางเธอไว้

 นักแสดง 
 ตัวละครหลัก 
 ฮารูกะ ฟูกูฮาระ แสดงเป็น ไม อิวากูระ
 ฮาโระ อาซาโนะ แสดงเป็น ไม ตอนเด็ก

 ตัวละครสมทบ 
 คัตสึโนริ ทากาฮาชิ แสดงเป็น โคตะ อิวากูระพ่อของไม
 ฮิโรมิ นางาซากุ แสดงเป็น เมงูมิ อิวากูระแม่ของไม
 ยู โยโกยามะ แสดงเป็น ฮารูโตะ อิวากูระพี่ชายของไม
 ไซอง เอบิซูกะ แสดงเป็น ฮารูโตะ ตอนเด็ก
 อัตสึโกะ ทากาฮาตะ แสดงเป็น โชโกะ ไซสึยายของไมและแม่ของเมงูมิ

 การออกอากาศ 
จากตารางด้านล่าง  แสดงเรตติงต่ำสุด และ  แสดงเรตติงสูงสุด
สัปดาห์ตอนที่วันออกอากาศชื่อตอนภาษาญี่ปุ่นชื่อตอนแปลภาษาไทยกำกับโดยเรตติงเฉลี่ยรายสัปดาห์11–53–7 ตุลาคมお母ちゃんとわたしคุณแม่และฉันทาดาชิ ทานากะ15.9%26–1010–14 ตุลาคมばらもん凧（だこ）、あがれ！ว่าวพรหมัน ลอยไปเลย!ยูซูเกะ โนดะเรตติงเฉลี่ย (ภูมิภาคคันโต)
# วัดหลักร้อย
วัดหลักร้อย ได้ก่อสร้างขึ้นเมื่อปี พ.ศ. 2443 และได้รับอนุญาตให้ตั้งวัดเมื่อ พ.ศ. 2449 และได้ขึ้นทะเบียนวัดเมื่อปี พ.ศ. 2478  เป็นวัดราษฎร์ สังกัดมหานิกาย ตั้งอยู่ที่บ้านหลักร้อย ตำบลในเมือง อำเภอเมืองนครราชสีมา จังหวัดนครราชสีมา 

ผู้บริจาคที่ดินสร้างวัด คือ นายน้อย นายเกิด นายปาน นางทอง นางทิม นางนกเทศ นางแจ้ง จงพิมาย นายเปลื้อง นางเคลือบ และนางเลี่ยม ปราบจะบก ได้ถวายเพิ่มในภายหลัง รวมเนื้อที่ 16 ไร่ 10 ตารางวา โดยพระอธิการยัง เจ้าอาวาส เป็นผู้นำการก่อสร้างวัด เหตุที่ได้นามว่า "วัดหลักร้อย" เนื่องมาจากระยะทางจากอนุสรณ์สถานท้าวสุรนารี มาถึงสถานที่ตั้งวัด วัดได้ระยะทาง 100 เส้น

วัดหลักร้อยได้รับพระราชทานวิสุงคามสีมา 2 ครั้ง โดยครั้งแรก (อุโบสถหลังเก่า) เมื่อ พ.ศ. 2449 และครั้งที่ 2 เมื่อวันที่ 23 มิถุนายน พ.ศ. 2520

ปัจจุบัน วัดหลักร้อย ยังเป็นโรงเรียนพระปริยัติธรรม แผนกธรรม และสำนักปฏิบัติธรรมประจำจังหวัดนครราชสีมา แห่งที่ 3 ด้วย

 ลำดับเจ้าอาวาส 
 ลำดับที่ เจ้าอาวาส ปี 1  พระยัง                   2  พระหมวก                   3  พระเฉย                   4  พระอินทร์                   5  พระสีหราชมงคลมุนี                     6  พระครูประภัสธรรมสาร                  พ.ศ. 2501-2508 7  พระหล่ำ สุขเปโม                     พ.ศ. 2508-2515 8  พระสมุห์แก้ว เตชปญฺโญ                พ.ศ. 2515-2524 9  พระครูขันติ วราภรณ์                   พ.ศ. 2524-2537  10   ผศ. ดร. พระครูสังวราภิรักษ์ สวโร       พ.ศ. 2537- ปัจจุบัน

 อาคารเสนาสนะ 
ประกอบด้วย 
 อุโบสถ เป็นอาคารคอนกรีตเสริมเหล็ก สร้างเมื่อ พ.ศ. 2512 
 ศาลาการเปรียญ เป็นอาคารครึ่งไม้ครึ่งตึก สร้างเมื่อ พ.ศ. 2506 
 วิหาร เป็นอาคารคอนกรีตเสริมเหล็ก สร้างเมื่อ พ.ศ. 2523 
 วิหารปฏิบัติธรรม สร้างเมื่อ พ.ศ. 2536 
 ศาลาบำเพ็ญกุศล และกุฏิสงฆ์
# อาสนวิหารเลสเตอร์
อาสนวิหารนักบุญมาร์ตินแห่งเลสเตอร์  หรือ อาสนวิหารเลสเตอร์   เป็นอาสนวิหารในคริสตจักรอังกฤษ ตั้งอยู่ในเมืองเลสเตอร์ ประเทศอังกฤษ และเป็นอาสนวิหารหลักของมุขนายกแห่งเลสเตอร์ โบสถ์นี้ได้ถูกยกฐานะเป็นโบสถ์ร่วม (Collegiate church) ในปีค.ศ. 1922 และขึ้นเป็นอาสนวิหารในปีค.ศ. 1927 ภายหลังจากการก่อตั้งมุขมณฑลเลสเตอร์ขึ้นในปีค.ศ. 1926

พระบรมศพของพระเจ้าริชาร์ดที่ 3 ได้ถูกนำมาประดิษฐานที่อาสนวิหารแห่งนี้ในปีค.ศ. 2015 ภายหลังจากการถูกค้นพบที่ฝังพระบรมศพโบราณที่ถูกลืมอยู่ภายใต้ลานจอดรถแห่งหนึ่งในเลสเตอร์

References

เลสเตอร์
หมวดหมู่:สิ่งก่อสร้างในเลสเตอร์
# ยาซูโนริ คาโต
ยาซูโนริ คาโต  ตัวละครในบันเทิงคดี ซึ่งเป็นตัวเอกHiroshi Aramata, Birds of the World: as painted by 19th century artists (Crown Publishers 1989), p. 11, Reider, Noriko T. Japanese Demon Lore: Oni from Ancient Times to the Present Utah State University Press, 2010. 113.  ของซีรีส์แฟนตาซีอิงประวัติศาสตร์ญี่ปุ่นเรื่องเทโตะโมโนกาตาริ ซึ่งสร้างโดยฮิโรชิ อารามาตะ เขาปรากฏตัวครั้งแรกในนิตยสารบันเทิงคดีแนววิทยาศาสตร์ฉบับ ค.ศ. 1983 ที่ตีพิมพ์โดย สำนักพิมพ์คาโดกาวะโชเต็ง文芸雑誌小說初出総覧:1981-2005. Pg. 92. แต่ได้รับความสนใจอย่างกว้างขวางมากขึ้นด้วยผลงานตีพิมพ์ที่ต่อเนื่อง ตลอดจนการเปิดตัวภาพยนตร์ของเขา รวมถึงได้รับการอ้างอิงบ่อยครั้งในวัฒนธรรมประชานิยมของญี่ปุ่น ตัวละครของเขามักเกี่ยวข้องกับรหัสยลัทธิองเมียวเนื่องจากเทโตะโมโนกาตาริเป็นหนึ่งในนวนิยายเรื่องแรก ๆ ที่เผยแพร่ศิลปะในบันเทิงคดีญี่ปุ่นสมัยใหม่

ในภาษาญี่ปุ่น เขามักถูกอ้างถึงด้วยคำนำหน้าคือ "มาจิง" (魔人, Majin, มนุษย์ปีศาจ) เนื่องจากความสามารถเหนือมนุษย์ที่เหลือเชื่อ และแทบจะเป็นอมตะ

 ประวัติ 
คาโตเป็นบุคคลรูปแบบเมลมอธเดอะวันเดอเรอร์เหนือธรรมชาติที่มีอดีตอันลึกลับ มีการพรรณนาว่าเขาเป็นโอนิที่เกิดจากความแค้น 2,000 ปีของประวัติศาสตร์ที่ซ่อนเร้นของญี่ปุ่น ในฐานะคู่ต่อสู้ของเขา ยาซูมาซะ ฮิราอิ ผู้เป็นทายาทอย่างเป็นทางการของอาเบะ โนะ เซเม ในตำนาน และเป็นผู้นำขององเมียวจิที่แท้จริงซึ่งรับใช้จักรพรรดิญี่ปุ่น โดยอธิบายว่า:

อย่างไรก็ตาม คาโตยังเป็นหมอผีที่ทรงพลังเช่นกัน เขาเป็นองเมียวจิผู้ใช้โอนิ  ต่อมาในนวนิยายเรื่องนี้ บ้านเกิดของเขาถูกกำหนดให้เป็นหมู่บ้านรีวจิน จังหวัดวากายามะ และมีความสัมพันธ์กันระหว่างเชื้อสายของเขากับตระกูลของอาเบะ โนะ เซเม ความหมายก็คือบรรพบุรุษของคาโตเป็นคนนอกรีตที่ฝึกเวทมนตร์องเมียวโดนอกรัฐบาลที่จัดตั้งขึ้น

ในคริสต์ศตวรรษที่ 19 เขาสมัครเป็นทหารในกองทัพบกจักรวรรดิญี่ปุ่นภายใต้ลักษณะท่าทางของทหารญี่ปุ่น และก้าวขึ้นสู่ยศร้อยโท

ในเทโตะโมโนกาตาริ คาโตเปิดเผยความตั้งใจที่แท้จริงของเขาที่จะทำลายโตเกียวด้วยทุกวิถีทางที่เป็นไปได้เพื่อทำลายจักรวรรดิญี่ปุ่น เขาร่วมมือกับกลุ่มกดขี่ต่อต้านญี่ปุ่นใต้ดินของจีนและเกาหลี (อย่างเช่นการปฏิวัติของชาวบ้านลัทธิทงฮัก) และยังคงทำงานอยู่เบื้องหลังช่วงเวลาต่าง ๆ ของประวัติศาสตร์คริสต์ศตวรรษที่ 20 เพื่อก่อให้เกิดภัยพิบัติเหนือธรรมชาติซึ่งจะทำให้ญี่ปุ่นอ่อนแอลง เป้าหมายแรกของเขาคือการปลุกวิญญาณที่หลับใหลของไทระ โนะ มาซากาโดะ เพื่อช่วยเขาทำลายประเทศ อย่างไรก็ตาม แผนการของเขาแตกแขนงออกเป็นดินแดนฮวงจุ้ย สร้างความทรมานให้แก่มังกรนภาและปฐพีจนทำให้เกิดแผ่นดินไหวและภัยพิบัติทางธรรมชาติอื่น ๆ ทว่า ใน ค.ศ. 1927 ความพยายามของเขาถูกทำลายลงชั่วคราวโดยมิโกะและนักบวชหญิงผู้ทรงพลังแห่งมาซากาโดะ ผู้มีนามว่าเคโกะ ทัตสึมิยะ

ใน ค.ศ. 1945 เขามีบทบาทสำคัญในการเสียชีวิตของแฟรงคลิน ดี. โรเซอเวลต์ ซึ่งรัฐบาลญี่ปุ่นวางแผนลอบสังหารผู้นำฝ่ายสัมพันธมิตรโดยใช้คำสาปของชาวพุทธที่ออกโดยโอตานิ โคซึอิ ผู้เป็นเจ้าอาวาส โดยเป้าหมายแรกคือโรเซอเวลต์ ส่วนกลุ่มฟรีเมสันชาวญี่ปุ่นคัดค้านแผนดังกล่าวทางการเมืองและพยายามที่จะทำลายโครงการนี้ อย่างไรก็ตาม คาโตได้ลอบสังหารผู้นำของกลุ่มฟรีเมสันชาวญี่ปุ่น ทำให้คำสาปดังกล่าวสำเร็จลุล่วง

ใน ค.ศ. 1960 คาโตกลับมายังญี่ปุ่นท่ามกลางความวุ่นวายของการประท้วงของนักศึกษาต่อการลงนามสนธิสัญญาความร่วมมือและความมั่นคงร่วมกันระหว่างสหรัฐและญี่ปุ่น ที่นั่น เขาได้รับยูกิโอะ มิชิมะ นักเขียนหนุ่มผู้กระตือรือร้น และหลอกล่อเขา ในที่สุด เหตุการณ์ต่าง ๆ ก็ทวีความรุนแรงขึ้น จนกระทั่งถึงการฆ่าตัวตายตามพิธีกรรมของนักเขียนดังกล่าวในวันที่ 25 พฤศจิกายน ค.ศ. 1970
# รายชื่ออุทยานธรณีโลกในทวีปเอเชีย
อุทยานธรณีโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง

แผนที่ของอุทยานธรณีเอเชียแปซิฟิก

 อุทยานธรณีโลกในทวีปเอเชีย 
อุทยานธรณีโลกรูปที่ตั้งพื้นที่(km2)ปีอ้างอิงAlxa Desertframelessเขตปกครองตนเองมองโกเลียใน630.372009Arxanframelessเขตปกครองตนเองมองโกเลียใน3653.212017ต้าหลี่-ฉางชานframelessมณฑลยูนนาน9332014เขาตานเสียframelessมณฑลกวางตุ้ง2922004ตุนหฺวังframelessมณฑลกานซู่20672015ฝังชานframelessปักกิ่งและมณฑลเหอเป่ย์9542006เทือกเขาฝูหนิว framelessมณฑลเหอหนาน15222006กวังอู้ชาน-นั่วฉุ่ยเหอมณฑลเสฉวน18182018Hexigtenframelessเขตปกครองตนเองมองโกเลียใน17502005ฮ่องกงframelessฮ่องกง1502011หฺวังกังต้าเปี๋ยชานframelessมณฑลหูเป่ย์2625.542018เขาหวงframelessมณฑลอานฮุย160.62004ทะเลสาบจิ้งพัวframelessมณฑลชานตง14002006เขาจิ่วฮว่าframelessมณฑลอานฮุย139.72019Keketuohaiframelessเขตปกครองตนเองซินเจียงอุยกูร์2337.92017เหลย์ฉฺยงframelessมณฑลไหหลำ30502006เล่อเย่-เฟิ่งชานframelessเขตปกครองตนเองกว่างซีจ้วง9302010เขาหลงหู่framelessมณฑลเจียงซี996.632008เขาหลูframelessมณฑลเจียงซี5002004เทือกเขาคุนหลุนframelessมณฑลชิงไห่70332014หนิงเต๋อframelessมณฑลฝูเจี้ยน2660.342010ฉินหลิ่ง จงหนานชานframelessมณฑลฉ่านซี1074.852009เขาซันชิงframelessมณฑลเจียงซี229.52012เฉินหนงเจี้ยframelessมณฑลหูเป่ย์1022.722013ฉือหลินframelessมณฑลยูนนาน3502004เขาซงframelessมณฑลเหอหนาน4642004ไท่หนิงframelessมณฑลฝูเจี้ยน3502004เขาไท่framelessมณฑลชานตง158.632006เขาเทียนจู้framelessมณฑลอานฮุย413.42011Wangwushan-Daimeishanมณฑลเหอหนาน9862006อู่ต้าเหลียนฉือframelessมณฑลเฮย์หลงเจียง7202004ซิงเหวินframelessมณฑลเสฉวน1562005เทือกเขาย่านตั้งframelessมณฑลเจ้อเจียง298.82005หยานชิ่งframelessปักกิ่ง620.382013Yimengshanมณฑลชานตง1804.762019เขายฺหวินไทframelessมณฑลเหอหนาน5562004จางเจียเจี้ยframelessมณฑลหูหนาน3982004ถ้ำจือจินframelessมณฑลกุ้ยโจว1742015จื้อก้งมณฑลเสฉวน1630.462008บาตูร์framelessจังหวัดบาหลี370.52012จีเลอตุฮ์-ปาลาบูฮันราตูlink=File:Locals_call_it_%22Batu_Batik%22_-_panoramio.jpg|framelessจังหวัดชวาตะวันตก12602018กูนุงเซวูframelessเขตพิเศษยกยาการ์ตา จังหวัดชวากลางและจังหวัดชวาตะวันออก18022015รินจานี-ลมบกframelessจังหวัดนูซาเติงการาตะวันตก28002018อาโซะframelessจังหวัดคูมาโมโตะ11982014อิโตอิงาวะframelessจังหวัดนีงาตะ7502009คาบสมุทรอิซุframelessจังหวัดชิซูโอกะ20272018เขาอาโปอิframelessจังหวัดฮกไกโด364.32015มูโรโตะframelessจังหวัดโคจิ248.22011หมู่เกาะโอกิframelessจังหวัดชิมาเนะ673.52013ซังอิงไกงังframelessจังหวัดเกียวโต จังหวัดเฮียวโงะและจังหวัดทตโตริ24582010โทยะ-อูซุframelessจังหวัดฮกไกโด11812009เขาอุนเซ็งframelessจังหวัดนางาซากิ459.522009เกาะเกชม์framelessจังหวัดโฮร์โมซกอน20632017เกาะลังกาวีframelessEthรัฐเกอดะฮ์4782015ช็องซงlink=Special:FilePath/파일:청송군_아이스클라이밍.jpg|framelessจังหวัดคย็องซังเหนือ845.712017เกาะเชจูframelessจังหวัดเชจู18472010เขามูดึงframelessจังหวัดช็อลลาใต้10512018สตูลframelessจังหวัดสตูล25972018โคราชframelessจังหวัดนครราชสีมา31672023ที่ราบสูงคาสต์ด่งวันframelessจังหวัดห่าซาง23562015นอนเนื้อกกาวบั่งframelessจังหวัดกาวบั่ง30002018